ก.ล.ต. ลงโทษผู้บริหาร Bitkub ใช้ข้อมูลภายใน ทำกำไรดีล SCB
ก.ล.ต. ลงโทษผู้บริหาร Bitkub ใช้ข้อมูลภายใน ทำกำไรดีล SCB
30 ส.ค. 2565

ก.ล.ต. ลงโทษผู้บริหาร Bitkub ใช้ข้อมูลภายใน ทำกำไรดีล SCB
เมื่อไม่กี่ชั่วโมงที่ผ่านมา ก.ล.ต. ได้ออกเอกสารดำเนินการลงโทษทางแพ่ง กับผู้กระทำความผิดชื่อว่า นายสำเร็จ วจนะเสถียร ประธานเจ้าหน้าที่บริหาร ฝ่ายเทคโนโลยี บริษัท บิทคับ บล็อคเชน เทคโนโลยี จำกัด หรือ BBT
เนื่องจากกรณีซื้อโทเคนดิจิทัล KUB โดยเขาเป็นบุคคลที่รู้และมีข้อมูลภายใน (Insider Trading) เบื้องต้นมีบทลงโทษก็คือ ค่าปรับ 8,530,383 บาท และห้ามเป็นกรรมการหรือผู้บริหารเป็นเวลา 1 ปี
ก.ล.ต. ได้ระบุเพิ่มเติมว่า เหรียญ KUB มีการปรับตัวเพิ่มสูงขึ้นผิดปกติ
เมื่อเทียบกับช่วงก่อนที่จะมีการเปิดเผยดีลการเข้าซื้อกิจการร้อยละ 51 ของ SCB
โดย ณ ขณะนั้น มูลค่าเหรียญ KUB พุ่งจาก 49.53 บาทต่อเหรียญ
ขึ้นไปสูงที่สุดที่ 99.99 บาทต่อเหรียญ เพิ่มขึ้นมากถึง 101%
ซึ่ง ก.ล.ต. ก็ได้รับการร้องเรียนว่า มีบุคคลซื้อขายเหรียญ KUB โดยรับรู้เรื่องนี้มาก่อน
และก็ได้เข้าไปตรวจสอบพบว่าในช่วงเวลานั้น ก่อนการประกาศดีล SCB เข้าซื้อ Bitkub
นายสำเร็จ วจนะเสถียร ได้มีพฤติกรรมซื้อเหรียญ KUB เป็นจำนวนมากอย่างต่อเนื่อง
เป็นจำนวน 61,107.66 เหรียญ มูลค่าราว 1,994,966.56 บาท
ซึ่งล่าสุด นายสำเร็จ วจนะเสถียร ชี้แจงผ่านเฟซบุ๊กส่วนตัวว่า ในช่วงเวลาดังกล่าวเขาได้ทำการซื้อเหรียญ KUB จริง แต่เป็นช่วงรอยต่อระหว่างการจบการทำงานในโครงการเก่า และก่อนเริ่มทำงานในโครงการใหม่ในบริษัท Bitkub ซึ่งในช่วงเวลานั้นเป็นความบังเอิญกันพอดี และเขาก็ยังไม่ได้ขายทำกำไรเหรียญ KUB ออกมา นอกจากส่วนหนึ่งที่นำไปแลกเป็นค่าธรรมเนียมในการเทรด
อย่างไรก็ตาม จากข้อเท็จจริงที่เกิดขึ้น ก.ล.ต. ได้ลงโทษปรับเงิน และห้ามเป็นกรรมการหรือผู้บริหารเป็นเวลา 1 ปี ซึ่งนายสำเร็จ วจนะเสถียร จะขอต่อสู้ในกระบวนการทางกฎหมายต่อไป
สำหรับมุมมอง ของ ก.ล.ต. ในเรื่องนี้คงคล้ายกับกรณีซื้อขายหุ้นในตลาดหลักทรัพย์ หากผู้บริหารระดับสูงของบริษัทไหน มีการซื้อขายหุ้นที่เกี่ยวข้อง ในช่วงวันก่อนที่จะมีการประกาศดีล ส่วนใหญ่แล้วผู้บริหารคนนั้นก็จะโดนปรับเงิน ยกตัวอย่างในอดีตที่คล้ายเรื่องนี้ ก็เช่น กรณีดีลที่ Cpall ซื้อกิจการ Makro ที่ผู้บริหาร Cpall โดนปรับเงิน
เรื่องนี้เป็นบทเรียนสำหรับทุกบริษัท
หากบริษัทไหนรู้ว่ากำลังมีดีลที่สำคัญที่กำลังจะเกิดขึ้น ควรแจ้งให้ผู้บริหารระดับสูงทุกคนให้งดการซื้อขายหุ้นของบริษัทตัวเองในช่วงนั้น เพื่อป้องกันถูก ก.ล.ต. ลงโทษเรื่อง Insider Trading แบบเคสนี้ นั่นเอง..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud - 
References
-
-